LAUSUNTO POLIISIN PALVELUVERKOSTON KEHITTÄMISESTÄ

1212/09.02/2012

KH  § 14	Poliisin hallintorakenneuudistuksen, Pora III, valtakunnallinen hanketyöryhmä pyytää Nurmijärven kunnan lausuntoa esitettävistä muutoksista poliisin palveluverkostoon. Työryhmä on laatinut luonnoksen poliisin toimipisteiden sijoittumisen kriteereiksi ja kriteerien mukaisesta palveluverkostosta. Luonnokset esityksiksi ovat liitteenä. 

	Lausunto pyydetään toimittamaan viimeistään 14.1.2013 sisäasiainministeriölle. 

	Paikallispoliisin osalta työryhmä esittää, että hallinnollisten yksiköiden määrää vähennetään 24:sta 11:een. Keski-Uudenmaan poliisilaitoksen alueella esitetään lakkautettavaksi Keravan palvelupiste. Se tullaan korvaamaan yhteispalvelupisteellä. Jatkossa kaikki poliisin omat toimipisteet ovat statukseltaan poliisiasemia ja nykyisestå poliisin palvelupiste -nimityksestä luovutaan. Myös Nurmijärven alueella sijaitseva poliisin palvelupiste muutetaan statukseltaan poliisiasemaksi. 

	Ehdotuksen mukaan myös tilatehokkuutta pyritään parantamaan ja myös Nurmijärven palvelupisteen kohdalla on mainittu tilankäytön tehostaminen.

	KUUMA-hallitus on lausunnossaan 4.9.2012 todennut, että poliisin hallintorakenneuudistuksessa, mukaan lukien toimipaikkojen vähentämissuunnitelmissa, on vakavasti huomioitava kuntalaisten turvallisuuden tunne. KUUMA-hallitus edellyttää, että uudistusta suunniteltaessa selvitetään ne toimenpiteet, joiden avulla taataan alueen turvallisuustason säilyminen vähintään samalla tasolla kuin nyt. 

	Perustelut päätöksen taloudellisille vaikutuksille sekä vaikutukset ympäristöön ja ilmastonmuutokseen: Ei erityisiä vaikutuksia. Mahdolliset toimitilamuutokset aiheuttavat kunnalle tillojen omistajana  menojen lisäyksiä. 

Esitys:	Nurmijärven kunta toteaa, ettei sillä ole huomautettavaa poliisin palveluverkon kehittämistä koskevista esityksistä. Nurmijärven kunta pitää tärkeänä, että Nurmijärvellä jatkossakin säilyy poliisiasema ja että sinne on sijoitettu monipuolisesti eri poliisitoimintoja. 

Lisätietoja: 	vs. halllintojohtaja Marja-Liisa Back puh. 040 317 2015

Päätös: 	Esitys hyväksyttiin.

 	Päätökseen kuuluu liite nro 13.

______

Otteen oikeaksi todistaa Nurmijärvellä 14.1.2013

Anne Pölönen
pöytäkirjanpitäjä

jakelu	ote sähköisesti:
	hare@intermin.fi